יוסף טוב עלם

הרב יוֹסֵף (ב"ר שמואל) טוּב עֶלֶם (בר"ת: ריט"ע; מכונה לעיתים הגדול; שם משפחתו הוא תרגום מצרפתית: Bon fils; סביבות 980 – 1050 בערך) היה פוסק ופייטן צרפתי בולט, שחי ופעל בתחילת המאה ה-11. על פי חתימתו באחד מפיוטיו, גר בעיר לימוז'.

חייו
לא ידוע רבות על אודות הביוגרפיה שלו, אך נודע כי מוצאו מנרבונה שבפרובאנס וכי חי בלימוז', ולפי המובא בספר "שיבולי הלקט", היה בר פלוגתא של רבי אליהו הזקן בעניין ה"קרובות".

יצירתו
רוב חיבוריו אבדו, אך היה לו פירוש על המקרא ועל התלמוד הבבלי, ופירושו לתלמוד מצוטט לעיתים בפירושי ראשונים שונים על התלמוד, ביניהם בפירוש רש"י לתלמוד. כמה מתשובותיו נשתמרו אצל חכמי אשכנז. עסק בהעתקה, עריכה ופרסום של ספרי חכמים שקדמו לו, ביניהם "הלכות גדולות", "קובץ תשובות הגאונים" ו"סדר תנאים ואמוראים". על פי ספר יוחסין השלם, חיבר גם את סדר עולם זוטא. חיבר גם סדר "תיקון שטרות" העוסק בנוסח השטרות השונים. 

ספרו של הרב יוסף טוב עלם על המקרא שאבד מצוטט בספר "מנחת שי".

מפיוטיו
קרובת "אלהים בצעדך הכות פתרוס" לשבת הגדול, סדרת פיוטים מסוג קדושתא הכוללת סדר הלכה "אלהי הרוחות לכל בשר". קרובה זו נאמרת במנהג אשכנז המזרחי, והראשונים דנים בדינים שבסדר ההלכה בכמה וכמה מקומות.

סיומה של קרובה זו הוא הפיוט המפורסם "חסל סידור פסח":

מעריב "וירד אביר יעקב", הנאמר בשני מנהגי אשכנז בליל ראשון של שבועות.
מעריב "אוחזי בידם ארבעה מינים", הנאמר בשני מנהגי אשכנז בליל ראשון של סוכות.
קרובה לשבועות "אמרות יי אמרות טהורות".
מחזור קרובות לכל ימי הפסח.
כמה פיוטי מערכת יוצר, חלקם בענייני שיעבוד מלכיות.
היוצר לשבת הגדול "אאמיר מסתתר במעון חביון" היה מיוחס לו, אבל שולמית אליצור הוכיחה שהוא באמת מיצירתו של ר' יוסף אבן אביתור.

לקריאה נוספת 
אברהם גרוסמן, חכמי צרפת הראשונים, ירושלים תשס"א, עמ' 73–81
אסתר מלחי, "ר' יוסף טוב-עלם - דמותו ויצירתו", מכלול כו, תש"ע, עמ' 7–24

קישורים חיצוניים 
 
 
 ד"ר שלום קליין, מקורות הפיוט לשבת הגדול לרבינו יוסף טוב עלם 
 אסתר מלחי, עיון בפיוטי ר' יוסף טוב עלם, באתר "דעת"
 ר' יוסף טוב עלם, באתר "הזמנה לפיוט"
 חסל סדור פסח - פיוטו של ר' יוסף טוב עלם באתר 'הזמנה לפיוט' - מילים, פרשנות, לחנים, ביצועים ומאמרים מלווים
 אברהם פרנקל, עשר שירות הן, באתר "שיתופיוט", מתוך ארכיון האינטרנט

הערות שוליים 

יהודים ויהדות בימי הביניים
ראשוני צרפת
פרשני המקרא
פרשני התלמוד
פייטני אשכנז וצרפת
יהודים הקבורים בצרפת